گلاب جامن

ایک مٹھائی کا نام جو جنوبی ایشیاء میں بہت مقبول ہے۔
گلاب جامن پاکستان کی قومی مٹھائی قرار دی جاتی ہے۔

اجزاء 
 میدہ آدھا پاؤ
 کھویا آدھا کلو
 انڈے دو عدد
 بیکنگ پاؤڈر ایک کھانے کا چمچہ
 پکوان کا تیل تلن کرنے کے لیے ۔

شیرہ بنانے کی ترکیب 

ایک کلو شکر میں دو کپ پانی ڈال کر پکائیں، تار بنے لگیں تو اُتار لیں اور دس عدد
چھوٹی الائچیاں بھی پیس کر ڈال دیں

ترکیب 
میدہ، کھویا، بیکنگ پاؤڈر اور انڈے توڑ کر اچھی طرح سے مکس کر لیں اور ان کی چھوٹی چھوٹی گولیاں بنا کر کچھ دیر کے لیے رکھ دیں۔ کڑاہی میں آئل گرم کرکے ہلکی آنچ پر ان گولیوں کو تل لیں، پھولنے اور سنہری ہونے پر شیرے میں ڈال دیں اور ایسے مزیدار گلاب جامن تیار ہو جائیں گے

پاکستان کی قومی مٹھائی 
حکومت پاکستان کے آفیشل ٹوئٹر پر ہونے والے پول میں گلاب جامن کو قومی مٹھائی قرار دیا گیا ہے۔ پول میں برفی، جلیبی اور گلاب جامن کے نام دیے گئے تھے۔ 15 ہزار ووٹ حاصل کرکے گلاب جامن پاکستان کی قومی مٹھائی قرار پائی ہے۔ اسے 47 فیصد ووٹ ملے۔ جلیبی نے 34، برفی نے 19 فیصد ووٹ حاصل کیے۔

تاریخ
گلاب جامن کو پہلی بار مغلیہ دور میں بنایا گیا تھا، کہا جاتا ہے کہ شاہ جہاں کے خاص خانسماں نے غلطی سے کچھ اجزا کاملاپ کیا اور یوں اس جنت کے میٹھے کو سر زمین کی پہچان بنایا لیکن بعض جگہ بتایا جاتا ہے کہ ان ذائقہ دار گلاب جامن کی ابتدا فارس اور ترک سے ہوئی ہے اور شاہ جہاں کے خانسماں کا تعلق فارس سے تھ

وجہ تسمیہ 
گلاب کے پانی والے سیرپ میں بگھو کر جامن کی شکل (shape) دے کر بنائے جاتے ہیں
اس لیے گلاب جامن کہلاتے ہیں،

کہا جاتا ہے کہ جس شیرے میں گلاب جامن کو ڈالا جاتا ہے وہ گلاب کی پتیوں سے تیارکردہ ہوتا ہے اس لیے اس کا نام گلاب پڑا اور جامن کی شکل دے دی جاتی ہے، اس لیے یہ گلاب جامن کہلائے ہیں۔

حوالہ جات 

برمی پکوان
بلوچی پکوان
بنگالی پکوان
بھارتی مٹھائیاں
بہاری پکوان
پاکستانی پکوان
پاکستانی مٹھائیاں
پشتون پکوان
پنجابی پکوان
پنیر کے پکوان
تلنگانہ کے پکوان
سری لنکی پکوان
سندھی پکوان
کشمیری پکوان
مغلائی پکوان
نیپالی پکوان
بنگلہ دیشی پکوان
کامنز زمرہ جس کا ربط ویکی ڈیٹا پر ہے
بنگلہ دیشی شیرینی
اترپردیشی پکوان
بھارتی پکوان
موریشسی پکوان
مہاجری پکوان
ٹرینیڈاڈ اور ٹوباگو کے پکوان
ویکی ڈیٹا سے مطابقت رکھنے والی مختصر تفصیل